Document ID: 32003R0046

Uredba Komisije (ES) št. 46/2003
z dne 10. januarja 2003
o spremembi tržnih standardov za sveže sadje in zelenjavo glede mešanic različnih vrst svežega sadja in zelenjave v isti prodajni enoti pakiranja
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 2(2) Uredbe,
ob upoštevanju naslednjega:
(1) Po členu 3 Uredbe (ES) št. 2200/96 se sveže sadje in zelenjava, za katero veljajo tržni standardi, sprejeti po členu 2 navedene uredbe, lahko dajo v prodajo, prodajo, dobavijo ali tržijo samo kadar izpolnjujejo te tržne standarde. Vsi ti standardi določajo, da morajo biti vsi proizvodi v isti enoti pakiranja iste vrste.
(2) Enota pakiranja, ki vsebuje različne vrste sadja in zelenjave je zaradi povpraševanja nekaterih kupcev na trgu vedno pogostejša. Zato je treba spremeniti vse tržne standarde za sveže sadje in zelenjavo, tako da bi bila ta praksa dovoljena skladno s pogoji Uredbe Komisije (ES) št. 48/2003 z dne 10. januarja 2003 o pravilih za mešanice različnih vrst svežega sadja in zelenjave v isti prodajni enoti pakiranja [3].
(3) Ukrepi, predvideni v tej uredbi, so v skladu z mnenjem Upravljalnega odbora za sveže sadje in zelenjavo -
SPREJELA NASLEDNJO UREDBO:
Člen 1
Naslednji odstavek se doda točki A (Izenačenost) Naslova V (Določbe o predstavitvi) priloge k uredbam, naštetim v Prilogi k tej uredbi:
"Ne glede na prejšnje določbe iz te točke so v prodajnih enotah pakiranja z neto težo do 3 kilogramov proizvodi, zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 *.
* UL L 7, 11.1.2003, str. 65."
Člen 2
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. januarja 2003

Labels: 3
17